CELEX: 62016CA0463
Language: mt
Date: 2018-01-18 00:00:00
Title: Kawża C-463/16: Sentenza tal-Qorti tal-Ġustizzja (Id-Disa’ Awla) tat-18 ta’ Jannar 2018 (talba għal deċiżjoni preliminari tal-Hoge Raad der Nederlanden – il-Pajjiżi l-Baxxi) – Stadion Amsterdam CV vs Staatssecretaris van Financiën (Rinviju għal deċiżjoni preliminari — Tassazzjoni — Taxxa fuq il-valur miżjud (VAT) — Direttiva 77/388/KEE — It-tielet subparagrafu tal-Artikolu 12(3)(a) — Rata mnaqqsa ta’ VAT — Anness H, kategorija 7 — Provvista waħda komposta minn żewġ elementi distinti — Applikazzjoni selettiva ta’ rata mnaqqsa ta’ VAT għal wieħed minn dawn l-elementi — Żjara turistika bl-isem ta’ “World of Ajax” — Żjara l-mużew tal-AFC Ajax)

5.3.2018   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 83/4
            
         Sentenza tal-Qorti tal-Ġustizzja (Id-Disa’ Awla) tat-18 ta’ Jannar 2018 (talba għal deċiżjoni preliminari tal-Hoge Raad der Nederlanden – il-Pajjiżi l-Baxxi) – Stadion Amsterdam CV vs Staatssecretaris van Financiën
   (Kawża C-463/16) (1)
   
   ((Rinviju għal deċiżjoni preliminari - Tassazzjoni - Taxxa fuq il-valur miżjud (VAT) - Direttiva 77/388/KEE - It-tielet subparagrafu tal-Artikolu 12(3)(a) - Rata mnaqqsa ta’ VAT - Anness H, kategorija 7 - Provvista waħda komposta minn żewġ elementi distinti - Applikazzjoni selettiva ta’ rata mnaqqsa ta’ VAT għal wieħed minn dawn l-elementi - Żjara turistika bl-isem ta’ “World of Ajax” - Żjara l-mużew tal-AFC Ajax))
   (2018/C 083/05)
   Lingwa tal-kawża: l-Olandiż
   
      Qorti tar-rinviju
   
   Hoge Raad der Nederlanden
   
      Partijiet fil-kawża prinċipali
   
   
      Rikorrenti: Stadion Amsterdam CV
   
      Konvenuti: Staatssecretaris van Financiën
   
      Dispożittiv
   
   Is-Sitt Direttiva tal-Kunsill, tas 17 ta’ Mejju 1977, fuq l-armonizzazzjoni tal-liġijiet ta’ l-Istati Membri dwar taxxi fuq id-dħul mill-bejgħ – Sistema komuni ta’ taxxa fuq il-valur miżjud: bażi uniformi ta’ stima, kif emendata bid-Direttiva tal-Kunsill 2001/4/KE, tad-19 ta’ Jannar 2001, għandha tiġi interpretata fis-sens li provvista waħda ta’ servizz, bħal dik inkwistjoni fil-kawża prinċipali, komposta minn żewġ elementi distinti, wieħed prinċipali, l-ieħor aċċessorju, li, kieku kellhom jingħataw b’mod separat, ikunu suġġetti għal rati differenti ta’ VAT, għandha tiġi ntaxxata b’rata unika ta’ VAT applikabbli għal din il-provvista waħda ddeterminata skont l-element prinċipali, u dan anki jekk il-prezz ta’ kull element li jifforma l-prezz totali mħallas minn konsumatur bil-għan li jkun jista’ jibbenefika minn din il-provvista jista’ jiġi identifikat.
   
      (1)  ĠU C 410, 7.11.2016